# Carmen de la Torre

Carmen de la Torre Vivero (Madril, 1931 – ibidem, 2008ko abenduaren 15a) madrildar poeta izan zen. 1951 eta 1953 artean Madrileko "Versos con Faldas" emakume poeten tertuliako kideetako bat izan zen.

## Lan ibilbidea

Txikitatik idazten zituen poemak, baina Espainian inor ez zela poesiatik bizi jakinda, prentsan kolaborazioak bilatu zituen, diru sarrera erregularrak izateko. 1947an Ogasun Ministerioko laguntzailea izateko oposaketetara aurkeztu zen, baina ez dakigu ministerio horretako funtzionario izatera heldu zen. Madrilgo Goi Mailako Musika Errege Kontserbatorioan diplomatu zen, 1951n deklamazioko lehen saria lortu zuen, eta diziplina horretako irakaslea izan zen zentro berean.
1952an, bere lehen bertso-liburua argitaratu zuen, En las orillas de un lago, Lozoyako markesaren hitzaurrearekin, eta une horretatik aurrera Europa eta Amerikako aldizkarietan kolaboratzen hasi zen. Espainiako kapan zuen interesak bultzatuta, gutxienez bi liburu konposatu zituen haren omenez, eta, horri esker, Espainiako La Capa Elkartean onartua izan zen. 1963ko martxoaren 31n, José Luis Comas Acostarekin ezkondu zen, eta biak «kapista» gisa hartu zituen Santos Yuberok 1965ean egindako argazkietan, eta autoedizioan Capas españolas argitaratu zuen, Castillo de Lucas doktorearen hitzaurrearekin.
1974ko urtarrilean, Eduardo Rosales margolariari egindako omenaldian, «Páginas de la vida del pintor Eduardo Rosales» hitzaldia eman zuen Sociedades económicas de amigos del país delakoan. Bertan, artearen bidean egindako lehen urratsak, Erroman egindako egonaldia, obrak, sariak eta, azkenik, heriotzaren nondik norakoak aztertu zituen. 1979ko martxoan Nazioarteko Prentsa Klubean ohiz kanpokotzat jo zen poema-liburu bat aurkeztu zuen; Presentimiento. Eta urte horretan bertan, Alcorcóneko kultur elkarte batek Alforjas para la Paz I. Poesia Lehiaketa Nazionala Madrilgo Ateneoan aurkezteko aukeratu zuen.
Madrilen hil zen 2008ko abenduaren 15ean, ondorengorik utzi barik.

## Lanak

Bestek beste, lan hauen egilea da:
* 1953. En las orillas de un lago/ Laku baten ertzean. Madril: ed. egilearena. [Poesia]
* 1963. Parajes líricos/ Paraje lirikoak. Madril: ed. egilearena. [Poesia]
* 1965. Capas españolas/ Espainiako kapak. Madril: ed. egilearena. [Poesia]
* 1965. Glosas poéticas de los refranes de la capa/ Kapen atsotitzen glosa poetikoak. Madril: ed. egilearena. [Poesia]
* 1970. Poemas a Madrid/ Poemak Madrilera. Madril: ed. egilearena. [Poesia]
* 1974. Eternidad/ Betierekotasuna. Madril: ed. egilearena. [Poesia]
* 1977. Presentimiento/ Susmoa. Madril: Martín & Macías, [Poesia]
* 1978. Páginas de la vida del pintor Eduardo Rosales/ Eduardo Rosales margolariaren bizitzaren orriak. Madril: Reyes. [Biografia]
* 1985. Roca/ Arroka. Madril: Catoblepas. [Poesia]
* 1986. Camino de Bulgaria/ Bulgariako bidea. Madril: Editorial Popular. [Biografia]
* 1987. Poemas de mis viajes/ Nire bidaietako poemak. Madril: ed. egilearena. [Poesia]

## Sariak eta aintzatespenak

Salerno-ko Accademia di Paestum-eko kide akademiko, Buenos Airesko Zientzia, Arte eta Letren Elkarteko kide urgazle, Parisko Frantses Intelektualen Klubeko Ohorezko Batzordeko kide, Triestreko Columbus Association-eko ohorezko kide, Sao Pauloko Brasileiro Institutu Genealogikoko ohorezko kidea; Buenos Airesko Filosofia eta Literatura Akademiako kidea izan zen, besteak beste.
* 1951n deklamazioko lehen saria lortu zuen.
* 1962an, Parisko Ansaldi Literatura Akademiak zilarrezko domina zibil frantsesa eman zion, literatur eta kultur merituengatik.
* 1959an Buenos Airesko Zientzia, Arte eta Letren Loturaren Ohorezko eta Merezimenduzko Domina
* 1962an Volontaires du Sang Legioko Meritu-Izarraren Enkomienda, Frantziako Hiriburuko Arte eta Kultura Merituaren Domina
* 1963an Boisbes Kontserbatorioko Meritu-Palmen Domina.

## Erreferentziak

* ↑ «Rescatan a las poetas que alzaron su voz en la posguerra» abc 10 de marzo de 2019.
* 1 2 BOE 10 de enero de 2014. .
* 1 2 3 Solo una mujer en la Asociación Española de la Capa. 30 de noviembre de 1972, 12 or..
* ↑ BOE 14 de abril de 1947. .
* ↑ search.worldcat.org (Noiz kontsultatua: 2024-12-25).
* ↑ «BIBLIO | Parajes Líricos / Prol. del Doctor J. Alvarez Sierra by TORRE VIVERO, Carmen de la | Softcover | 1963 | Imp. Samarán» www.biblio.com (Noiz kontsultatua: 2024-12-25).
* ↑ «DE LOS 'CAPISTAS' JOSE LOMAS ACOSTA CON CARMEN DE LA TORRE VIVERO. - Archivos de la Comunidad de Madrid» www.madrid.org.
* ↑ «ABC MADRID 22-01-1974 página 46 - Archivo ABC» abc 10 de agosto de 2019.
* ↑ Carmen de la Torre Vivero presenta PRESENTIMIENTO, otro libro de poesía. , 9 or..
* ↑ Catálogo de escritoras españolas. .
* ↑ «ABC MADRID 17-04-1962 página 45 - Archivo ABC» abc 8 de agosto de 2019.

## Kanpo estekak

* Datuak: Q96747880